[{"text_idx": "#000000", "text": "UEA ne havas monon por pensioj de oficistoj"}, {"text_idx": "#000002", "text": "UEA forstrekis la pensian planon de la oficistoj el sia bug\u0302eto."}, {"text_idx": "#000011", "text": "\u2013 Oni ellaboru bonan planon, c\u0302ar nuntempe kus\u0302as tro da mono tute ne investite. Ni devus havi ideojn, kiel tion estonte investi, kompreneble sen altigi la riskojn. Mi ne antau\u0306vidas, ke la enspezoj povus reveni al la antau\u0306a situacio, sed oni povus konsiderinde altigi la enspezojn."}, {"text_idx": "#000014", "text": "Dennis Keefe atentigis, ke la investoj de UEA estu morale defendeblaj. Fine oni konsentis, ke la komitato poste decidu pri investaj gvidlinioj."}, {"text_idx": "#000016", "text": "La prezidanto en sia mesag\u0302o asertis, ke la nederlanda leg\u0302o malpermesus tian pensian arang\u0302on: \u201cNi pretas respondi eventualajn demandojn, respektante la privatecon de individuoj, sed principe UEA intencas fari justajn kompensojn lau\u0306 la g\u0302isnunaj arang\u0302oj, sed ne havas leg\u0302an rajton estontece mem iniciati novan internan pensiosistemon.\u201d"}, {"text_idx": "#000017", "text": "Dum la komitata kunsido evidentig\u0302is, ke la leg\u0302o ne malpermesas pensiajn programojn pere de eksteraj kompanioj, efektive normalajn en Nederlando, sed ke la estraro simple volas s\u0302pari monon. Se UEA ne plu kontribuos al la estontaj pensioj de siaj oficistoj, tiuj post sia emeritig\u0302o ili ricevos nur la minimuman s\u0302tatan pension, je kiu rajtas c\u0302iuj log\u0302antoj de Nederlando, sendepende de tio, c\u0302u ili entute laboris ie."}, {"text_idx": "#000018", "text": "Osmo Buller argumentis, ke nepras plu rezervi en la bug\u0302eto iun sumon por la estontaj pensioj de la nunaj oficistoj. C\u0302ar temas pri maksimume tri tuttempaj oficistoj, la kosto lau\u0306 li povus esti maksimume 7 000 eu\u0306roj jare."}, {"text_idx": "#000020", "text": "Li proponis provizore aldoni al la bug\u0302eto 7 000 eu\u0306rojn, kaj samtempe altigi la bug\u0302eteron de membrokotizoj je la sama sumo. Lau\u0306 li la nun bug\u0302etita sumo 126 710 eu\u0306roj c\u0302iukaze estas tro pesimisma, konsiderante ke UEA en 2019 enspezis 146 733 eu\u0306rojn de kotizoj."}, {"text_idx": "#000021", "text": "G\u0302enerala direktoro Martin Scha\u0308ffer siavice asertis, ke Buller estas tro optimisma pri la kotizoj, kaj ke la asocio simple ne plu havas monon por la pensia arang\u0302o de la oficistoj:"}, {"text_idx": "#000022", "text": "\u2013 Verdire mi opinias ke ni ne povas elspezi pli. La bug\u0302eto jam estas absolute c\u0302e la limo, kaj mi ankau\u0306 ne antau\u0306vidas ke la kotizoj kaj abonoj povas esti tiom pli, c\u0302ar ankau\u0306 c\u0302i-jare ekzemple la kvanto de abonoj al la revuo Esperanto kaj membrecoj kun revuo malkreskis, do ni ne atingos la saman kvanton kiel en la lasta jaro. Nur pro la virtuala kongreso ni verdire sukcesis havi iom pli da alig\u0302oj en kategorio B."}, {"text_idx": "#000024", "text": "\u2013 Ne eblas aldoni, se ne estas mono. Oni nenion povas fari. Ni ne povas elspezi kion ni ne havas. Ni aprobu la bug\u0302eton. Ne eblas momente havi novan pensi-arang\u0302on. Se la tempoj s\u0302ang\u0302ig\u0302os, estos alia afero. Eventuale oni ec\u0302 povos pagi por pasinta tempo. Sed niaj membroj meritas, ke nia mono estu traktita adekvate."}, {"text_idx": "#000025", "text": "La komitato tamen subtenis la proponon de Osmo Buller denove prokrasti la aprobon de la bug\u0302eto, kaj proponon de Michael Boris Mandirola, lau\u0306 kiu la modifita bug\u0302eto enhavu eron por neatenditaj elspezoj eventuale kau\u0306zotaj de la reformoj, kiujn la asocio eble trairos dum la venonta jaro."}, {"text_idx": "#000026", "text": "G\u0302is la fino de novembro la estraro devos prezenti novan proponon de bug\u0302eto por la jaro 2021 kaj gvidliniojn por la investa politiko. Se ne aperos aparta bezono, la komitato ne kunvenos por pritrakti la bug\u0302eton, sed decidos pri g\u0302i retpos\u0302te. Same retpos\u0302te estos diskutita la demando pri intereskonflikto kaj la konsisto de la financa komisiono."}, {"text_idx": "#000030", "text": "UEA planas ludoni almenau\u0306 parton de la CO\nLa komitato de UEA ne aprobis la bug\u0302eton\nLa estraro forgesis resanigi la financojn de UEA"}, {"text_idx": "#000034", "text": "Ne vere mi komprenas. C\u0302u en Nederlando la dungitoj ne mem zorgas pri sia privata pensia asekurado? \u2013 Ni supozu, ke la Centra Oficejo postnelonge translokig\u0302os al Slovakio au\u0306 al Kroatio. C\u0302u ankau\u0306 tiam oni planas zorgi pri interna pensia fonduso?"}, {"text_idx": "#000035", "text": "En Nederlando estas la s\u0302tato, kiu pagas minimuman pension. Aldone estas la kutimo, ke la dunganto proponas aldonan pensi-arang\u0302on kadre de kiu la dungito kaj la dunganto pagas elcentaj\u0302on de la pensipremiumo.\nKaj trie, dungitoj povas mem arang\u0302i privatan pensian asekuron."}, {"text_idx": "#000039", "text": "Multaj malverajxoj en tiu komento. Je la komenco estis 31 komitatanoj, sed en la fino 40. Protokolo estis farita. Bugxeto-aprobo estis prokrastita, sed pro aliaj kialoj. Ne estas intereskonflikto. Tamen dankon pro via komento. Se vi pretas \u00ab savi \u00bb UEA, bv. kontakti la Estraron."}, {"text_idx": "#000042", "text": "Ec\u0302 se je la fino c\u0302eestis 40 komitatanoj, tio signifas, ke ankorau\u0306 18 mankis... lau\u0306 mi, tio estas apenau\u0306 malpli skandaleca."}, {"text_idx": "#000043", "text": "Klare vi ne komprenas la signifon de \u201dintereskonflikto\u201d: la situacio kiu ekestas kiam financa avantag\u0302o kuplig\u0302as al plenumata ofico.Osmo Buller prave kaj klare parolas pri intereskonflikto. Mi ne scias pri la patrolando de Maurelli kaj la landoj en kiuj trovig\u0302as la plimulto de la estraro... sed en Nederlando (sub kies juro UEA trovig\u0302as) samkiel en multaj aliaj landoj kaj sendube ankau\u0306 en Usono kie log\u0302as Prezidanto Charters, doni pagitan taskon al iu, kiu trovig\u0302as en estraro au\u0306 komisiono, estas klara intereskonflikto.La fakto, ke Maurelli mem ne rekonas tiun intereskonflikton, jam faras lin netau\u0306ga por la tasko, c\u0302ar ne fidinda."}, {"text_idx": "#000052", "text": "Se kredi la bilancon publikigitan en la revuo Esperanto (julio-au\u0306gusto 2020), jam por 2019 UEA ne elspezis monon por la pensiarang\u0302o. La aserto c\u0302i-supre ke \u201cSame kiel c\u0302iuj respektindaj labordonantoj en Nederlando, ankau\u0306 UEA g\u0302is nun havis pensian programon por siaj dungitoj. Ekde 2021 tamen ne plu, lau\u0306 la bug\u0302eta propono de la estraro.\u201d estas au\u0306 mensoga au\u0306 troiga. Au\u0306, c\u0302u la informo en la \u201coficiala\u201d bilanco estas erara? Kiun fidi? Sen ekstera, neutrala revizoro, oni fidu neniun!"}, {"text_idx": "#000053", "text": "En la bug\u0302etoj por 2019 kaj 2020 ja estas mono por pensia arang\u0302o, 14 000 eu\u0306roj en 2019 kaj 10 000 eu\u0306roj en 2020. Lau\u0306 la klarigoj en la komitata diskuto en au\u0306gusto la sumo de pensia arang\u0302o por 2019 poste estis librotenita en \u201crezervo oficistaro\u201d, c\u0302ar ne estis ankorau\u0306 klare, kia estos la nova arang\u0302o. Por 2021 la koncerna bug\u0302etero estas nul eu\u0306roj. Sed precizajn klarigojn kompreneble donu respondeculoj de UEA.\nAjnakaze, efektive tre gravas la fakto ke s\u0302ajne ekde 2018 mankas la ekstera revizoro, kiu efektive povus kontroli la kontojn, male ol la komitataj reviziantoj, kiuj nur vidas la ciferojn kiujn donas la estraro."}, {"text_idx": "#000055", "text": "Mi ne certas. Lau\u0306 mia kompreno pri la nederlanda pensiosistemo la iamaj dungitoj de UEA ne dependas de UEA. Ili ricevas pensiojn de la s\u0302tato kaj de asekuraj kompanioj. Tion ili ricevus ec\u0302 post bankroto de UEA."}, {"text_idx": "#000056", "text": "La nuna novaj\u0302o temas pri malseriozig\u0302o de UEA kiel entrepreno. UEA ne plu pagas por aldonajn pensiojn. C\u0302u gravas tiaj aldonaj\u0302oj? En Nederlando s\u0302ajne jes, c\u0302ar c\u0302irkau\u0306 90 % de la nederlandaj entreprenoj pagas tian aldonaj\u0302on por siaj dungitoj. Do, estas tre kutima entreprena elspezo, kiun UEA volas pagi ne plu."}, {"text_idx": "#000078", "text": "Samtempe mi s\u0302atus atentigi kaj emfazi, ke temas pri du aspektoj de pensiaj arang\u0302oj. La Estraro bedau\u0306re ne nur ne volas plu kontribui al la pensioj de nunaj oficistoj, kio igos la pensiojn nesufic\u0302ajn por vivi en Nederlando, sed ankau\u0306 ade evitas elpagi jam kolekitan rezervon. Mi eksig\u0302is en la jaro 2017 kaj ekde tiam mi ne ricevis kontentigan respondon pri mia pensia rezervo. Kaj ekde julio mi ricevas entute nianiujn respondojn pri tio. Kredeble, la samon spertas gekolegoj maldungitaj en la lastaj jaroj."}, {"text_idx": "#000080", "text": "C\u0302u mi bone komprenas, ke ekzistis pensia rezervo (starigita post mia dej\u0302ortempo?), do mono jam elirinta el la spezokonto kaj ne plu apartenanta al UEA, sed UEA rifuzas ec\u0302 doni klarigon prian (kaj pagi?)."}, {"text_idx": "#000081", "text": "C\u0302u UEA ig\u0302is nesto de piratoj au\u0306 kliko de sentau\u0306guloj? Malfacilas decidi."}, {"text_idx": "#000082", "text": "Jes, oni jam pli frue menciis ekziston de tiu rezervo. UEA-Estraro (g\u0302is nun) ne rifuzis elpagon. Sed de tri jaroj ne donis respondon pri konkretan ol tio, ke oni devas kontakti juriston au\u0306 ke oni baldau\u0306 okupig\u0302os pri tio.\nKompreneble, la afero ne estas simpla, sed ada prokrasto ec\u0302 pli komplikigas g\u0302in."}, {"text_idx": "#000086", "text": "Kiel oni povus s\u0302ang\u0302i c\u0302i tiun situacion? Miavide, tio eblos, se UEA ludos rolon de fondaj\u0302o, kiu akumulas resursojn de Esperantistoj kaj uzos ilin por krei tion, kio en la ekonomia scienco nomig\u0302as \u201ckomuna bono\u201d: servoj, uzeblaj kaj utilaj por c\u0302iuj, kiuj parolas Esperanton. Tio ne postulos grandajn financajn investojn, c\u0302ar nuntempe oni povas fari multon dank\u2019 al komuna laboro de volontuloj. Gravas, ke tia laboro estu bone organizita kaj kunordigita, kaj g\u0302uste c\u0302i tie la au\u0306toritato de UEA povos utilig\u0302i."}]